Eksmoarre
Eksmoarre is in doarp yn de gemeente Súdwest-Fryslân, west fan Boalsert. It doarp hat likernôch 458 ynwenners (2007). Oant 2011 lei Eksmoarre yn de eardere gemeente Wûnseradiel.

Skiednis 
Eksmoarre wie eartiids in fiskersdoarp. It doarp wurdt al yn 845 as besit fan it Kleaster Werden neamd. Troch it drûchlizzen fan de marren der omhinne waard der mear buorke. No is der noch de Eksmoarster Opfeart nei de Makkumer Feart.

Oan de noardkant stiet de grifformearde tsjerke.
Mear oan de súdkant is in tsjerke mei sealtek. Yn 1836 is de toer hjirfan ynstoarten troch in wynhoas en waard noch itselde jier ferfongen troch de hjoeddeiske houten boppebou. By restauraasje 1963-1966 kamen ûnder de plasterlaach wei romaanske finsters foar't ljocht.

Mienskip 

It doarp hat mei Allingawier it moanneblêd Doarpsnijs.

Befolking 
 1954 - 439
 1959 - 395
 1964 - 361
 1969 - 377
 1974 - 483
 2004 - 419

Ferienings 
 Keatsferiening Eksmoarre
 Stifting Club '77

Strjitten yn Eksmoarre 
Bolswarderwei, Bruindeer, Doarpsstrjitte, Ds Wilh A Brakelstrjitte (ferneamd nei Wilhelmus à Brakel), Eksmoardersyl, Hindrik Postmastrjitte, Jelle Huitemastrjitte, Lonje, Marswâl, Surein, Van der Weijstrjitte.

Ferskaat 
Sûnt 1988 siet hjir as ûnderdiel fan Aldfaers Erf it Frysk Lânboumuseum. Doe't it te lyts waard is it sluten. De kolleksje komt skylk yn it nije Lânboumuseum yn Earnewâld, yn it eardere rekreaasjegebou fan It Wiid.

Sjoch ek 
 Fryske doarpen.

 
Doarp of stêd yn Wûnseradiel
Doarp of stêd yn Súdwest-Fryslân